open-index/open-wikipedia-markdown huggingface dataset:
Պերուի հնդկացիների լեգենդները (մուլտֆիլմ)

«**Պերուի հնդկացիների լեգենդները**» (), խորհրդային կարճամետրաժ մուլտիպլիկացիոն ֆիլմ, որն ստեղծվել է 1978 թվականին «Սոյուզմուլտֆիլմ» ստուդիայում և պատմում է Պերուի՝ շուրջ 1800 տարի առաջ ապրած հնդկացիների լեգենդի մասին։ Վլադիմիր Պեկարի «ազգագրական ֆիլմերի» շարքի առաջին մուլտֆիլմն է։

Ֆիլմի մտահղացումը հայտնվել է նրանից հետո, երբ ռեժիսորը տեսել է հին պերուացիների նկարների լուսանկարները, որոնք ուղարկվել էին «Սոյուզմուլտֆիլմի» սցենարների բաժին Լենինգրադից։ Պեկարը գնացել է Լենինգրադ և հանդիպել Ազգագրության ինստիտուտից երիտասարդ գիտնական Յուրի Բերյոզկինի հետ, որն ուղարկել էր լուսանկարները «Սոյուզմուլտֆիլմ» ստուդիա։ Պեկարը ծանոթացել է մոչիկա հնդկացիների հին նկարների վերծանման հիման վրա ստեղծված առասպելների տարբերակների հետ։ Դրանից հետո սկսվել է աշխատանքը ֆիլմի սցենարի վրա։

## Սյուժե
Մուլտֆիլմը ներկայացնում է երկու կիսաստված եղբայրների մասին պատմող լեգենդը, որոնք դաստիարակվել են սուրբ գորտի կողմից։ Մեծանալուց հետո եղբայրները գնում են մարդկանց աշխարհը՝ նվիրելով նրանց երջանկություն և փրկելով չար հրեշներից։ Սակայն հրեշներից մեկը՝ Ռիկուայը, կենդանի է մնում եղբայրների հետ կռվից հետո։ Նա խաղում է կրտսեր եղբորը՝ նրա մոտ ուղարկելով քառասնոտնանուն, որը նրան տանում է Ռիկուայի դաշնակցի՝ կախարդուհու մոտ։ Վերջինս կրտսեր եղբորը խնդրում է մարդկանց նվիրել զենք, որն սկսում է սպանել մարդկանց։ Միայն ավագ եղբոր ու աստվածների միջամտությունն է փրկում մարդկանց լիակատար ոչնչացումից։

Ռիկուայի ու նրա դաշնակիցների շուտափույթ մահվանից հետո կրտսեր եղբայրը պատժվում է՝ ստիպվելով պահել երկինքը, իսկ ավագ եղբայրն անհետանում է։

## Ստեղծողներ
* Սցենարի հեղինակ – Մ. Ռոդիոնով
* Խորհրդատու – Յուրի Բերյոզկին
* Տեքստի հեղինակ – Վլադիմիր Վալուցկի
* Ռեժիսոր – Վլադիմիր Պեկար
* Բեմադրող նկարիչ – Տատյանա Կոլյուշևա
* Կոմպոզիտոր – Էդուարդ Արտեմև, Յուրի Բոգդանովի ղեկավարած «Բումերանգ» անսամբլի մասնակցությամբ
* Կադրից դուրս տեքստը կարդում է – Վլադիմիր Բասով
* Օպերատոր – Քաբուլ Ռասուլով
* Հնչյունային օպերատոր – Բորիս Ֆիլչիկով
* Խմբագիր – Նատալյա Աբրամովա
* Նկարիչներ – Յուրի Բատանին, Վիոլետա Կոլեսնիկովա, Տատյանա Ֆադեևա, Անատոլի Աբարենով, Ալեքսանդր Գորլենկո, Մարինա Ռոգովա, Վլադիմիր Զախարով
* Օգնականներ – Տատյանա Լիտկո, Վ. Գիլյարովա, Սվետլանա Գվինիաշվիլի, Լյուդմիլա Կրուտովսկայա
* Մոնտաժող – Նատալյա Ստեպանցևա
* Ֆիլմի տնօրեն – Լյուբով Բուտիրինա

## Վերաթողարկում
* 1990-ական թվականների սկզբին ԽՍՀՄ-ում և Ռուսաստանում մուլտֆիլմը թողարկվել է VHS-ով «Крупный план» կինոմիության կողմից «Չիպոլինո» մուլտֆիլմի հետ միասին։

## Ծանոթագրություններ

## Արտաքին հղումներ
* 
* http://www.myltik.ru/index.php?topic=db&fe=multview&multid=1144

Կատեգորիա:1978 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Ուղղակի սիրո հարց է (ֆիլմ)

**«Ուղղակի սիրո հարց է»** (, ), Բելգիա-Ֆրանսիա համատեղ արտադրության հեռուստատեսային դրամա-մելոդրամա՝ նկարահանված 2000 թվականին։ Սցենարիստը և ռեժիսորը Քրիսթիան Ֆորն է։ Ֆիլմի պրեմիերան կայացել է *«[[France 2]]»* հեռուստաալիքի եթերում։

## Սյուժե
Լորանը մտադիր է ամբողջ կյանքի ընթացքում ծնողներից թաքցնել, որ ինքը գեյ է։ Դրա համար նա ունի բոլոր հիմքերը. իր զարմիկ Մարկը նույնպես համասեռական է եղել, որի պատճառով տղայից ընտանիքը երես է թեքել, իսկ երբ Մարկը մահացել է հեպատիտից, իր հարազատներից ոչ մեկը չի այցելել նրան հիվանդանոց՝ հրաժեշտ տալու։ Լորանը երկար ժամանակ հաջողությամբ թաքցնում է ճշմարտությունը, և նույնիսկ ծնողներին համոզում է, որ ընկերուհի ունի։ Նրա երկակի կյանքը կշարունակվեր երկար, եթե գյուղատնտեսական ակադեմիայի պրակտիկայի ժամանակ նրան չկցեին օգնականի՝  Սեդրիկ անունով։ Տղաները սիրահարվում են միմյանց, բայց կա մի խնդիր. Սեդրիկը բացահայտ գեյ է, և իր համասեռականությունը ոչ մեկից չի թաքցնում։ Աստիճանաբար նրան սկսում է կատաղեցնել Լորենի պահվածքն ու փակվածությունը։ Իրավիճակը գլխիվայր շուռ է գալիս, երբ Սեդրիկի մայրը Լորենի ծնողներին հայտնում է, որ իրենց որդին գեյ է։ Կրքերն աստիճանաբար թեժանում են։

## Դերերում
*Սիրիլ Տուվենեն - *Լորան Մուրիե*
*Ստեֆան Գերեն-Տիլիե - *Սեդրիկ Մարտեն*
*Էվա Դարլան - *Էմմա Մարտեն*
*Ժան-Պիեր Վալեր - *Ջորջ*
*Քարոլայն Վեյտ - *Քարոլ*
*Լոուրենս Սեզար - *Մարտին*

## Լրացուցիչ փաստեր
* Ֆիլմի կարգախոսն է. «Մենք իսկապես սիրում ենք մեր երեխաներին, ինչպե՞ս ենք դա հաստատում» ()։

## Ծանոթագրություններ

Կատեգորիա:2000 ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:2002 ֆիլմեր
Կատեգորիա:Բելգիական դրամա ֆիլմեր
Կատեգորիա:Բելգիական մելոդրամա ֆիլմեր
Կատեգորիա:ԼԳԲՏ ֆիլմեր
Կատեգորիա:Մելոդրամա ֆիլմեր ըստ երկրի
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական ֆիլմեր
Կատեգորիա:2000-ականների ֆրանսերեն ֆիլմեր
Ինչպես կորյունը և կրիան երգ երգեցին

**«Ինչպես կորյունը և կրիան երգ երգեցին»** (), խորհրդային երաժշտական մուլտֆիլմ, որը նկարվել է Սերգեյ Կոզլովի հեքիաթի հիման վրա։ Ռեժիսոր Ինեսա Կովալևսկայան շարունակում է իր երաժշտական թեման «Բրեմենյան երաժիշտներ» (1969), «Փոքրիկ նավակը» (1970), «Տերտերի և նրա Բալդի ծառայի հեքիաթը» (1973) հայտնի մուլտիպլիկացիաներում։

## Սյուժե
Մի անգամ զբոսանքի ժամանակ Ռռռ-մյաու անանունով փոքրիկ կորյունը լսեց մի հիանալի երգ և ընկերացավ Մեծ կրիայի հետ, ով հորինել էր այս երգը։

Սկզբում նրանք միասին այդ երգը տարբեր տարբերակներով երգեցին, որովհետև Կորյունը չէր հասկանում, թե ինչպես կարելի է պառկած երգ երգել, և կրիան նրան ուղղում էր նրան, երբ նա «պառկելու» փոխարեն երգում էր «նստում եմ»։ Այնուհետև Կրիան Ռռ-մյաու կորյունին մեջքին դրած ման է տալիս։

Երբ ընդհանրապես մթնեց, նորաթուխ ընկերները հրաժեշտ տվեցին միմյանց, և Կրիան խոստացավ Կորյունին, որ հաջորդ օրը նա կհորինի նոր երգ։ Իսկ նա ցատկոտելով վազեց տուն, ուրախ երգում և մտորում էր այն մասին, թե ինչպես կարելի է քնել բաց աչքերով և միաժամանակ երգել երգը։

## Նկարահանման խումբ

## Հրատարակություն
* Մուլտֆիլմի հիման վրա «Մելոդիա» ընկերությունը թողարկել է ձայնագրություններ, և ավելի ուշ՝ աուդիոհեքիաթների աուդիոտեսագրություններ։

## Թևավոր խոսքեր
* «Ես պառկած եմ արևի տակ, և նայում եմ արևին...»

## Գրականություն
*  Մուլտֆիլմի նկարազարդումները և տեքստը։ Գրքի շարքը՝ Սոկուզմուլտֆիլմը ներկայացնում է․ լեգենդար մուլտֆիլմերը առաջին անգամ գրքերում։

## Ծանոթագրություններ

## Արտաքին հղումներ
* 
* 
* Как львенок и черепаха пели песню Наталия Руденко Статья на сайте Наш фильм.ру
* Национальный кинопортал film.ru 
* Текст песенки Львёнка и Черепахи 
* Как Львёнок и Черепаха пели песню (1974) - смотреть мультфильм онлайн

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր առյուծների մասին
Բեռնանավերը Բիանկուրում (նկար)

**«Բեռնանավերը Բիանկուրում»** (), ֆրանսիացի գեղանկարիչ-բնանկարիչ, իմպրեսիոնիզմի կարկառուն ներկայացուցիչ Ալֆրեդ Սիսլեյի նկարներից։ Հեղինակը կտավը վրձնել է 1877 թվականին։ Յուղաներկով կտավի չափերն են՝ 46,5 × 56,3 սմ։

Այսօր «Բեռնանավերը Բիանկուրում» ստեղծագործությունը պահպանվում և ցուցադրվում է Էրմիտաժում (Սանկտ Պետերբուրգ, Ռուսաստան)։

## Նախապատմություն
Բուլոն-Բիանկուրը ժամանակակից արդյունաբերական քաղաք է Փարիզի շրջանում, իսկ 19-րդ դարի երկրորդ կեսին փոքրիկ քաղաքամերձ գյուղ էր, որի զարգացումը սկսվեց Սենայի վրա երկաթուղային կամրջի կառուցումից հետո, որը միացրեց Բիանկուրը Պասսիին։ 1877-ից 1879 թվականներին նկարիչ Ալֆրեդ Սիսլեյը հաճախակի է աշխատել այստեղ պլեների շրջանակներում։

## Նկարագիր
«Բեռնանավերը Բիանկուրում» ստեղծագործությունը հեղինակը վրձնել է 1877 թվականին։ Կտավում պատկերված են նավակառանի մոտ կանգնեցված բեռնանավեր։ Հեռվում երևում են Պասսի ֆաբրիկաների ծխացող ծխնելույզները։ Երկինքը խիտ ամպերով է պատկերված։ Բեռնանավերը նկարում կոմպոզիցիայի գլխավոր խարիսխն են, իսկ նավի կայմերը կոմպոզիցիայի կենտրոնն են։

## Պատմություն
Նկարը գնել է դքսուհի Շոլնը։ Նրանից հետո կտավը բազմաթիվ սեփականատերեր է ունեցել։ Գերմանացի ձեռնարկատեր և կոլեկցիոներ Օտտո Կրեբսը կտավի վերջին սեփականատերն էր։ Երկրորդ համաշխարհային պատերազմի ժամանակ նկարը բռնազավթել են Կարմիր բանակի զինվորները և ուղարկել ԽՍՀՄ որպես ռազմատուգանք։ Երկար ժամանակ «Բեռնանավերը Բիանկուրում» նկարը պահվել է Էրմիտաժում և միայն 1995 թվականին է ռազմաավարի ցուցահանդեսի շրջանակներում հանրությանը ներկայացվել։ 2001 թվականից մշտական ցուցադրության է ներկայացված Էրմիտաժում, իսկ 2014 թվականից ցայսօր այն ներկայացված է Սերգեյ Շուկինի և Մորոզով եղբայրների հիշատակի սրահում՝ Գլխավոր շտաբում (սրահ 406)։

## Ծանոթագրություններ

Կատեգորիա:1877 նկարներ
Կատեգորիա:Ալֆրեդ Սիսլեյի նկարներ
Կատեգորիա:Ֆրանսիայի արվեստ
Կատեգորիա:Էրմիտաժի նկարներ
Կատեգորիա:Իմպրեսիոնիզմ
Կատեգորիա:Բնանկարներ
Կամակորը (մուլտֆիլմ)

**Կամակորը (մուլտֆիլմ)**,  տիկնիկային մուլտիպլիկացիոն ֆիլմ՝  ստեղծված  Վլադիմիր Վորոբյովի հեքիաթային պատմվածքի հիման վրա 1983 թվականին  «Պերմտելֆիլմ» ստուդիայում։

## Սյուժե
Վաղ առավոտյան Պավլիկ տղայի  մոտ է գալիս Կամակորը և սկսում շշուկով ասել, որ պետք է չլսել շրջապատի մարդկանց։ Կամակորը ստիպում է տղային չարություն անել և չլսել իր տատիկին։ Առավոտյան տղան չէր ուզում վեր կենալ և երկար պառկում է անկողնում, բայց տատիկը ստիպում է վեր կենալ և առավոտյան մարզանք անել։ Բայց նույնիսկ դրանից հետո էլ Պավլիկը իրեն վատ է պահում և մարզանքն ինչպես պետք է անել չի ուզում։ Տատիկը նույնիսկ մտածում է, որ տղան հիվանդացել է, բայց սխալվում է։ Կամակորը զվարճացնում է տղային, և նրանք միասին դուրս են վազում փողոց՝ նույնիսկ չլվացվելով։ Փողոցում նրանք շատ են քայլում և Կամակորը Պավլիկին սովորեցնում է, որ միշտ պետք է անել այն, ինչ ուզում ես, իսկ եթե ինչ որ բան դուր չի գալիս, պետք է ասել չեմ ուզում և հաստատուն մնալ որոշման մեջ։ Պավլիկը հասկանում է, որ Կամակորը ստիպում է նրան վատ արարքների դիմել և պատրաստվում է հեռանալ նոր անտարբեր ընկերոջից, բայց Կամակորը հիշեցնում է, որ տատիկը կբարկանա նրա վրա։ Կամակորը հրավիրում է Պավլիկին ապուր ուտելու, և նրանք գնում են Նատաշայի մոտ։  Աղջիկը երկար ժամանակ կասկածում է, թե արժե արդյոք, որ իրենք ինքնուրույն պատրաստեն ապուրը, բայց Կամակորը նորից համոզում է երեխաներին, որ ամեն ինչ լավ կլինի։ Երեխաները նրա գլխավորությամբ պատրաստում են  «Բուրդե» ապուրը, որի մեջ լցնում են ամեն ինչ՝ և′ մեկ տուփ աղ, և′ մուրաբա (այն ամենը, ինչ ընկնում է ձեռքի տակ)։ Իսկ երբ ապուրը պայթում է, նրանք փախչում են Նատաշայից՝ թողնելով որ նա ամեն ինչ կարգավորի։

## Նկարահանող խոմբ

## Վերամշակում
2015 թվականին «Պերմկինո» («Пермкино» ) ստուդիան Պավել Լուգինի ստուդիայի հետ համատեղ սկսեցին աշխատել «Կամակորը» պլաստիլինային լիամետրաժ մուլտֆիլմի վրա, որի ռեժիսորը դարձավ Սերգեյ Մերինովը։

## Լիցենզավորված հրատարակություն
Կամակորի մասին մուլտֆիլմը թողարկվել է VHS-ի վրա «Վիդեո Սոյուզ» («Видео Союз») ասոցիացիայի և Դինարա ընկերության կողմից։
# Կամակորը
# Գաղտնիքով կողպեքը
# Հին սնդուկում
# Բոլոր սատանաներին հակառակ
# Քսյուշայի և Կոմպյուշայի մասին
# Եղիր իմ փիղը
# Հեքիաթ բարի փղի մասին
# Ախ դու, Տիշկա, Տիշկա

## Գրականություն
* Կամակորը։ հեքիաթ նախադպրոցական և փոքր դպրոցական տարիքի համար, հեղինակ՝ Վլադիմիր Վորոբյով, հրատարակիչ՝ Ա. Կազարինով, էջ 125, 2010 թվական։ 
* Կամակորը։ հեքիաթային պատմվածք, հեղինակ՝ Վլադիմիր Վորոբյով, «Ռոսմեն» հրատարակչություն, էջ 108, 2013 թվական։
* 

## Ծանոթագրություններ

## Արտաքին հղումներ
* 
* мультфильм «Капризка» на youtube.com

Կատեգորիա:1983 մուլտֆիլմեր
Կատեգորիա:Խորհրդային մուլտֆիլմեր
Պաուլ Յոհան Անզելմ ֆոն Ֆոյերբախ

**Պաուլ Յոհան Անզելմ ֆոն Ֆոյերբախ** (), գերմանացի քրեագետ, քրեական իրաունքի դասական դպրոցի ներկայացուցիչ։

Լյուդվիգ Ֆոյերբախի հայրը։

Առաջ է քաշել մի շարք առաջադիմական սկզբունքներ (օրինակ, օրենքի առաջ բոլորի հավասարությունը)։ Ֆոյերբախը պատժի հիմնական նպատակներից մեկը համարել է այսպես կոչված հոգեկան ներգործությունը (հոգեբանական ահաբեկումը), որն արտացոլվել է նրա կազմած Բավարական քրեական օրենքների ժողովածուում (1813)։

Ստանալով դոկտորի աստիճան, Գրոլմանի և Ալմեդինգենի հետ համատեղ հիմնել է պարբերաբար թողարկվող «Քրեական իրավունքի գրադարան» աշխատությունը։ 1801 թվականին նշանակվել է Ենայի համալսարանի պրոֆեսոր։

Հետագայում տեղափովել է Բավարիա, Լանդսհուտի համալասարանում ստանալով ամբիոն։ 1805 թվականին նրան հանձնարարվել է կազմել բավարական քրեական օրենսգրքի նախագիծ, միաժամանակ նա ստացել է բարձրաստիճան պաշտոն բավարական արդարադատության նախարարությունում։ Նախագիծը կազմելուց հետո, այն օրենքի ուժ ստացավ 1813 թվականին, որից հետո Ֆոյերբախը նշանակվեց վերաքննիչ դատարանի նախագահ։ 1821 թվականին ֆրանսիական օրենսդրության խորը ուսումնասիրության համար մեկնել է Ֆրանսիա։

## Աշխատություններ
* Revision der Grundsätze und Grundbegriffe des positiven peinlichen Rechts (1799);
* Lehrbuch des gemeinen in Deutschland gültigen peinlichen Rechts (1-е изд., 1801; всего 14 изданий, последнее Миттермайера, 1848 г.; этот учебник был переведен на русский язык Лодием, Цебриковым и Полонским, под заглавием «Фейербаха Павла, уголовное право, с приложением российских уголовных законов, к каждому преступлению относящихся», 1810—27);
* Kritik des natürlichen Rechts (1796);
* Über die Strafe als Sicherungsmittel vor künftigen Beleidigungen des Verbrechers (1799);
* Blick auf die deutsche Rechtswissenschaft (1810).

## Ծանոթագրություններ

Կատեգորիա:19-րդ դարի փիլիսոփաներ
Կատեգորիա:Գերմանացի իրավաբաններ
Կատեգորիա:Գերմանացի իրավագետներ
Կատեգորիա:Գերմանացի փիլիսոփաներ
Կատեգորիա:Ենայի համալսարանի շրջանավարտներ
Կատեգորիա:Իրավունքի փիլիսոփաներ
Դեպի հարավ հյուսիսից

** «Դեպի հարավ հյուսիսից» **, ռուսական մուլտֆիլմ, որը նկարահանվել է 2003 թվականին ռեժիսոր Անդրեյ Սոկոլովի կողմից «Пилот» ստուդիայում։

Ֆիլմում օգտագործվել է երկու կոմպոզիցիաներ՝ «Baby» խմբի «Ногу свело»-ն և «Север» խմբի «Краденое солнце»-ն։

Ֆիլմը արժանացել է բազում մրցանակների։

## Սյուժե
**[[Չուկոտյան թերակղզի]], Բուխտա Պրովիդենիյա, 6 ժամ 30 րոպե**։

Չուկչա ձկնորսը, մորթուց վերարկու հագած, դուրս եկավ յարանգայից և նստեց կայակի մեջ և մեկնեց ձկնորսության։ Նրա գրպանը շնիկ է մտնում։

**[[Ալյասկա]], Սուրբ Լավրենտի կղզիներ, նույն պահին**"

Էսկիմոս ձկնորսը նայեց նոթբուքի էկրանին՝ օրվա եղանակի տեսությունը իմանալու համար, դուրս եկավ իգլույից՝ իր վերարկուն հագած, կարթը ձեռքին, և նստելով իր  շարժիչային նավակը՝ դուս եկավ բաց ծով։

**[[Բերինգի ծով]], 2 ժամ անց**։

Ձկնորսները տեսնան միմյանց և հենց այդ պահին նրանց միջև բարձրացավ մի կետ։ Նրանք երկուսն էլ նետեցին հարպունները, սակայն մալուխները խճճվեցին։ Կետը ծնոտով բռնենց երկու մալուխները և երկու նավակներն էլ իր հետ տարավ դեպի հարավ։

Ինչ-որ տեղ Խաղաղ օվկիանոսում կետը նետեց ձկնորսներին և սուզվեց։ Ձկնորսները նոր նավակ պատրաստեցին հին նավակների մնացորդներից, սակայն այդպես էլ չկարողացան պայմանավորվել, թե որ ուղղությամբ լողալ։ Նոթբուքը, շարժիչը և մնացած իրերը սուզվել էին օվկիանոսում։ Մոտերքում լողում էին Սուզանավը և զբոսանավը։ Սկսվեց թայֆուն, ինչի հետևանքով բարձր ալիքներ նավակը քշեցին։ Վերջապես ձկնորսները հասան ափ, առաջին ոգևորությունից հետո նրանք տեսան պինգվիններ։ Վշտացած ձկնորսները վերադարձի ճանապարհ բռնեցին, սակայն նրանք տուն՝ հյուսիս վերադառնալու համար պետք է ամբողջ աշխարհով ճանապարհորդեին։

## Ստեղծողներ

## Ծանոթագրություններ

## Արտաքին հղումներ
* 
* http://www.animator.ru/db/?p=show_person&pid=87&sp=1 Անդրեյ Սոկոլովը և փառատոնի նրա պարգևը

Կատեգորիա:2003 մուլտֆիլմեր
Գիսակ Մուրադյան

**Գիսակ արքեպիսկոպոս Մուրադյան** (ավազանի անունը՝ Մանուկ, ), Արգենտինայի և Չիլիի  Հայոց թեմի առաջնորդ։

## Կենսագրություն
Գիսակ արքեպիսկոպոս Մուրադյանը ծնվել է 1951 թվականի նոյեմբերի 6-ին, Հալեպում։ Սովորել է Ղամիշլիի (Սիրիա) ազգային վարժարանում։ 1963 թվականին ընդունվել է Երուսաղեմի Սրբոց Հակոբյանց ժառանգավորաց վարժարան, 1968 թվականին ձեռնադրվել է սարկավագ, 1971 թվականին՝ կուսակրոն քահանա` ձեռամբ Երուսաղեմի Հայոց պատրիարք Տ. Եղիշե արքեպիսկոպոս Տերտերյանի։ 1975 թվականին մեկնել է Բուենոս Այրես իբրև Սուրբ Գրիգոր Լուսավորիչ Մայր Տաճարի հոգևոր հովիվ, միաժամանակ եղել է Սուրբ Գրիգոր Լուսավորիչ կրթական հաստատության նախակրթարանի բաժնի փոխտնօրեն։ 1982-1987 թվականներին սովորել է Բուենոս Այրեսի Քենեդիի անվան համալսարանում, ստացել հասարակական կապերի և լրագրության լիսենսիադուրայի վկայական։
1990 թվականի հոկտեմբերի 7-ին Մայր Աթոռ Սուրբ Էջմիածնում` ձեռամբ Տ. Վազգեն Ա. Ամենայն Հայոց Կաթողիկոսի ձեռնադրվել և օծվել է եպիսկոպոս և նշանակվել Արգենտինայի և Չիլիի  Հայոց թեմի առաջնորդ։ 1996 թվականի սեպտեմբերին Ն.Ս.Օ.Տ.Տ. Գարեգին Ա. Ամենայն Հայոց Կաթողիկոսի սրբատառ կոնդակով ստացել է արքության պատիվ և տիտղոս։ 1998-2002 թվականներին եղել է Արգենտինայի քրիստոնեական եկեղեցիների հանձնախմբի նախագահ։ 2004 թվականի դեկտեմբերին վերընտրվել է նույն պաշտոնում։

## Թատերական աշխատանքներ
Գիսակ արքեպիսկոպոսն ունի նաև բազմաթիվ թատերական աշխատանքներ, որոնցից կարևորագույնը «Բանտարկյալը»   ներկայացումն է, որը 1998 թվականին ներկայացվել է Հայ կենտրոնի սրահում և Բուենոս Այրեսի Էլ Կլոպո թատրոնում։

Իսպաներեն է թարգմանել Վաչե Ծ. վարդապետ Իգնատոսիանի «Աստվածամայրը», Մաղաքիա արքեպիսկոպոս Օրմանյանի   «Ծիսական բառարանը» և  Վազգեն Ա. Ամենայն Հայոց Կաթողիկոսի և Թորոս Ջուղայեցու Սուրբ  Պատարագի մեկնությունները` «Մեր Պատարագը» ընդհանուր խորագրի ներքո։

## Տես նաև
* Հայաստանյայց Առաքելական Եկեղեցու եպիսկոպոսաց դաս
* Հայերը Ռոսարիոյում
* Գերագույն հոգևոր խորհուրդ
## Ծանոթագրություններ

## Արտաքին հղումներ
* Զրույց Արգենտինայի Հայոց թեմի առաջնորդի հետ

Կատեգորիա:Հայ առաքելական արքեպիսկոպոսներ
Կատեգորիա:Սիրիահայ կրոնական գործիչներ
Կատեգորիա:Արգենտինահայ կրոնական գործիչներ
Կատեգորիա:Հայ առաքելական եկեղեցու թեմական առաջնորդներ
Կեչիների պուրակ (նկար, Կուինջի)

**«Կեչիների պուրակ»** (), հունական ծագումով ռուս նկարիչ, ռեալիզմի կարկառուն ներկայացուցիչ Արխիպ Կուինջիի նկարներից։ Հեղինակը կտավը վրձնել է 1879 թվականին։ Յուղաներկով կտավի չափերն են՝ 97 × 181 սմ։

Այսօր «Կեչիների պուրակ» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստան)։

## Պատմություն
աջից|մինի|272x272փքս|Արխիպ Կուինջի, «Կեչու պուրակ», 1901
Առաջին անգամ «Կեչու պուրակ» ստեղծագործությունը հանրությանը ցուցադրվել է 1879 թվականին՝ Գեղարվեստական շրջիկ ցուցահանդեսների ընկերության 7-րդ ցուցահանդեսին։ Ե՛վ նկարիչները, և՛  դիտողները, որոնք ներկա էին ցուցահանդեսին, նշել են նկարի անսովորությունը. այն արդյունքում  դառնալու էր Կուինջիի ամենահայտնի ստեղծագործություններից մեկը։

## Նկարագիր
[աջից|մինի|180x180փքս|«Կեչու պուրակ» ստեղծագործությունը [Խորհրդային Սոցիալիստական Հանրապետությունների Միություն|ԽՍՀՄ 1991 թվականի նամականիշի վրա]]
Նկարը հեղինակի կողմից նկարվել է ռոմանտիկական բնանկարի ոճում։ Ինչպես Կուինջիի մյուս նկարներում, այս մեկում նույնպես լույսի և գույնի անսովոր զուգակցություն է։ Արեգակի ցայտերանգությունը սուր է, ինչը թողնում է շատ վառ արևային լուսավորության ազդեցություն։ Կեչիների վերին հատվածը չի երևում, տեսանելի են միայն ծառաբները և ոչ մեծ կանաչ ճյուղերը, որոնք առանձնանում են վառ կանաչ գույնով՝ անտառի մուգ կանաչ ֆոնին։ Կտավի կենտրոնում պատկերված է հոսող առվակ, ինչը նկարը բաժանում է երկու մասի։

## Այլ նկարներ
Կուինջին մի քանի նկար և էսքիզ է ստեղծել, որոնք կրկին կոչվում են «Կեչու պուրակ»։ Դրանցից մեկը նկարվել է 1901 թվականին և այսօր պահպանվում և ցուցադրվում է Բելառուսի ազգային արվեստի թանգարանում։

## Տես նաև
* Կեչիների պուրակ (նկար, Լևիտան)

## Ծանոթագրություններ

## Արտաքին հղումներ
* «Կեչու պուրակ» նկարը  Տրետյակովյան պատկերասրահի տվյալների բազայում
* 

Կատեգորիա:1879 նկարներ
Կատեգորիա:Արխիպ Կուինջիի նկարներ
Կատեգորիա:Բնանկարներ
Կատեգորիա:Ռուսաստանի արվեստ
Կատեգորիա:Տրետյակովյան պատկերասրահի նկարներ
Կիրիկուն և վհուկը

**«Կիրիկուն և վհուկը»** (), ռեժիսոր և սցենարիստ Միշել Օսելոյի 1998 թվականի մուլտիպլիկացիոն ֆիլմը։ Հիմքում ընկած են արևմտաաֆրիկյան ժողովրդական հեքիաթները։ Մուլտֆիլմը պատմում է այն մասին, որ Կիրիկու անունով նորածին տղան պաշտպանում է իր գյուղը Կարաբա անունով չար վհուկից։ Մուլտֆիլմը համատեղ թողարկել են Ֆրանսիայի, Բելգիայի և Լյուքսեմբուրգի ընկերություններ, նկարահանվել է Լատվիայի *Rija Films* և Հունգարիայի *Studio Exist* ստուդիաներում։ Մուլտֆիլմը առևտրային տեսանկյունից հաջողություններ է գրանցել, նրան հաջորդել է «Կիրիկուն և վայրի գազանները» () շարունակությունը, որը թողարկվել է 2005 թվականին, ինչի հիման վրա բեմադրվել է «Kirikou et Karaba» մյուզիքլը, որը հանրությանը ներկայացվել է 2007 թվականին։ Մեկ այլ շարունակություն՝ «Կիրիկուն և տղամարդիկ ու կանայք» (), թողարկվել է 2012 թվականին։

## Սյուժե
Ահա արդեն վաղուց է գյուղի վրա հարձակվում է չար վհուկը, որը քանդում է տները, խլում է ոսկիները, ուտում այն տղամարդկանց, որոնք ցանկանում են պայքարել իր դեմ։ Մարդիկ ապրում են վախի մեջ։ Բայց հանկարծ ծնվում է Կիրիկուն՝ յուրահատուկ տղան։ Ծնվելու պահից նա կարողանում է խոսել և լինում է խորիմաց։ Գյուղում հույս է ծագում։ Կիրիկուն կարողանում էր կայծակնային արագությամբ վազել և խորամանկել չար վհուկի ծառաներին։ Նա նաև օգնում էր գյուղի բնակիչներին՝ երեխաներին փրկելով վհուկի խարդավանքներից ու հրեշից ազատելով ջրի ակունքը։ Ցանկանալով գուշակել վհուկի գաղտնիքը. «Թե ինչու՞ է նա այդպես անազնիվ ու չար», Կիրիկուն ուղևորվում է ծերունի իմաստունի մոտ վտանգավոր ճանապարհորդության։ Իմանալով, որ պատճառը կախարդված փուշն է, որը չար մարդիկ մի անգամ խրել են վհուկի մեջքին, Կիրիկուն խորամանկորեն դուրս է կանչում վհուկին որջից և վհուկի մեջքից ատամներով հանում է անիծյալ փուշը։ Չարությունից զրկված վհուկը վերածվում է սովորական կնոջ։ Կիրիկուն դառնում է հասուն տղամարդ, ամուսնանում է նախկին վհուկի հետ, իսկ գյուղի բոլոր տղամարդիկ վերադառնում են իրենց տները։ Բոլորը փառաբանում են Կիրիկուին։

## Մրցանակներ
* 1999 թվականին Ֆրանսիայի Աննեսի փառատոնի Գրան պրի։

## Ծանոթագրություններ

Կատեգորիա:1990-ականների ֆրանսերեն ֆիլմեր
Կատեգորիա:1998 մուլտֆիլմեր
Կատեգորիա:1998 ֆիլմեր
Կատեգորիա:Բելգիական մուլտֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական մուլտֆիլմեր
Կատեգորիա:Ֆրանսիական ֆիլմեր
Գյուտ Նագգաշյան

**Գյուտ արքեպիսկոպոս Նագգաշյան** (ավազանի անունը՝ Մանուկ, ), Արևմտյան Եվրոպայի հայրապետական պատվիրակ (1984-2009)։

## Կենսագրություն
Տ. Գյուտ եպիսկոպոս Նագգաշյանը (ավազանի անունը՝ Հովհաննես) ծնվել է 1933 թվականին, Հալեպում։ Սովորել է տեղի Կիլիկյան վարժարանում,
1948 թվականին ուսանել է Մեծի Տանն Կիլիկիո Կաթողիկոսության Անթիլիասի Դպրեվանքում։
1955 թվականին ձեռնադրվել է կուսակրոն հոգևորական։ 1955-1960 թվականներին ուսուցչական պաշտոններ է վարել Բեյրութի Թեքեյան, Սահակյան և Նոր Բարձրագույն վարժարաններում, միաժամանակ հովվական ծառայություն է կատարել Բեյրութի և Կիպրոսի հայկական եկեղեցիներում։

1958 թվականին Մայր Աթոռ Սուրբ Էջմիածնում ստացել է մասնավոր վարդապետության 4 աստիճանները։
1960 թվականին  նշանակվել է Փարիզի Ս. Հովհաննես Մկրտիչ մայր եկեղեցու հոգևոր հովիվ։ 1965 թվականին ստացել է ծայրագույն վարդապետության կոչում։ 1973 թվականի սեպտեմբերի 30-ին Սուրբ Էջմիածնի Մայր Տաճարում, ձեռամբ Ն.Ս.Օ.Տ.Տ. Վազգեն Ա. Ամենայն Հայոց Կաթողիկոսի, ստացել է եպիսկոպոսական օծում և ձեռնադրություն։ 1984 թվականին Ն.Ս.Օ.Տ.Տ Վազգեն Ա Ամենայն Հայոց Կաթողիկոսի տնօրինությամբ նշանակվել է Արևմտյան Եվրոպայի հայրապետական պատվիրակ և պաշտոնավարել մինչև 2009 թվական։

## Ծանոթագրություններ

## Արտաքին հղումներ
* Տ. Գյուտ արքեպիսկոպոս Նագգաշյանի քարոզը՝ խոսված Ս. էջմիածնի Մայր Տաճարում մատուցված Ուխտի Ս. Պատարագին

Կատեգորիա:Հայ առաքելական արքեպիսկոպոսներ
Կատեգորիա:Սիրիահայ կրոնական գործիչներ
Բեատրիչե (նկար)

**«Բեատրիչե»** (), անգլիացի նկարիչ և բանաստեղծ, «Պրեռաֆայելիտների եղբայրության» հիմնադիրներից Դանթե Գաբրիել Ռոսսետտիի նկարներից։ Հեղինակը կտավը վրձնել է 1879 թվականին։ Յուղաներկով կտավի չափերն են՝ 36,5 × 30 սմ։

Այսօր «Բեատրիչե» ստեղծագործությունը գտնվում է մասնավոր հավաքածուում։

## Նկարագիր
ձախից|մինի|180x180փքս|«Մարիանա», 1870
«Բեատրիչե» ստեղծագործության համար որպես բնորդուհի կեցվածք է ընդունել Ջեյն Մորրիսը։ Նկարի հետևում բանաստեղծություն է գրված՝ Դանթե Ալիգիերիի «Նոր կյանք» ժողովածուից. «*Tanto gentile e tanto onesta pare»* [Այդչափ ազնվազարմ, այդչափ համեստ չկա…]): Ռոսսետտիի կնոջ՝ Էլիզաբեթ Սիդդալի մահից հետո, ում նույնպես որպես Բեատրիչե էր նկարել, հեղինակն իր զգացմունքները Ջեյն Մորիսի հանդեպ պատկերացնում էր որպես Դանթեի և Բեատրիչեի հարաբերություններ։ Նկարը ստեղծվել է որպես «Մարիանա» կտավի կրկնություն, որը նկարվել է 1870 թվականին. այս նկարում հերոսուհու սանրվածքը և վարսերի զարդը նույնն են մնացել։

Կտավում բնորդուհին դիտողին չի նայում։ Կինը նայում է աջ, կարծես հետևում է ինչ-որ իրադարձության։ Գլուխը թեթևակի հակված է դեպի աջ և ներքև, չնայած որ դիտողը չի տեսնում կնոջ մարմինը։ Պարանոցը երկարաձգված է, որը ստեղծում է ուղղահայացության պատրանք։

1883 թվականին նկարը վաճառվել է Ռոսսետտիի գործերի վաճառքի ժամանակ։ Այդ ժամանակ կտավը գնեց հեղինակի գործակալ Չարլզ Հաուելը։ Ավելի ուշ կտավն անցավ վերջինիս թոռանը՝ Չարլզ Բաթլերին։ 2015 թվականին Քրիստիս աճուրդի տանից կտավը գնել է մասնավոր անձ։

## Ծանոթագրություններ

Կատեգորիա:1879 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Մեծ Բրիտանիայի արվեստ
Կատեգորիա:Պրեռաֆայելիտներ
Արևմտյան Եվրոպայի հայրապետական պատվիրակություն

**Արևմտյան Եվրոպայի Հայրապետական պատվիրակություն**, Մայր Աթոռ Սուրբ Էջմիածնի չորս պատվիրակություններից մեկը, որը կազմավորվել է 19-րդ դարի վերջին, Ամենայն Հայոց Կաթողիկոս Մկրտիչ Ա Վանեցու կոնդակով։ Պատվիրակության կենտրոնն էր Մանչեստր, 1907 թվականից՝ Փարիզ քաղաքը, իսկ 2018 թվականից՝ Հռոմը։

## Պատմություն
Նախապես կոչվել է «Եվրոպայի հայրապետական պատվիրակություն», ընդգրկել է Եվրոպայի երկրների հայ հոգևոր համայնքները։ Երկրորդ համաշխարհային պատերազմից հետո Արևելյան Եվրոպայի սոցիալիստական երկրների հայ համայնքները դուրս են եկել Եվրոպայի հայրապետական պատվիրակության կազմից, որն այնուհետև վերանվանվել է «Արևմտյան Եվրոպայի հայրապետական պատվիրակություն»։ Ներկայումս Հունաստանի, Բուլղարիայի և Ռումինիայի հայ եկեղեցիներն ունեն առանձին թեմեր, իսկ Ավստրիայի, Շվեդիայի, Հունգարիայի և Չեխիայի հոգևոր հովվությունները ենթարկվում են 1980 թվականին ստեղծված Կենտրոնական Եվրոպայի հայրապետական պատվիրակությանը։

Ժամանակի ընթացքում առանձնացել են նաև Մեծ Բրիտանիայի, Գերմանիայի, Շվեյցարիայի, Ֆրանսիայի հայոց թեմերը։ Ներկայումս Արևմտյան Եվրոպայի հայրապետական պատվիրակության գերակայության ներքո են Բելգիայի, Հոլանդիայի հոգևոր հովվություն, Իտալիայի, Իսպանիայի և Պորտուգալիայի հոգևոր հովվությունները, Լյուքսեմբուրգի, Մալթայի հայ համայնքները։

2018 թվականի սեպտեմբերին՝ Ն.Ս.Օ.Տ.Տ. Գարեգին Բ․ Ամենայն Հայոց Կաթողիկոսի տնօրինությամբ Հռոմում Արևմտյան Եվրոպայի հայրապետական պատվիրակ և Սուրբ Աթոռում Հայ Եկեղեցու ներկայացուցիչ է նշանակվել Խաժակ արքեպիսկոպոս Պարսամյանը։

## Ծանոթագրություններ

## Գրականություն
*

Կատեգորիա:Արևմտյան Եվրոպայի հայրապետական պատվիրակություն
Քահանայի դուստրը

**Քահանայի դուստրը** (), Ջորջ Օրուելի առաջին վեպն է, գրված 1934 թվականին։ Օրուելը բավարարված չէր այս ստեղծագործությամբ և կտակում նշել էր, որ իր մահից հետո այս վեպն այլևս չպետք է հրատարակվի։

## Սյուժե
Վեպի գլխավոր հերոսուհի՝ Դորատի Հեյրը քահանայի աղջիկ է, իսկական հավատացյալ, ով պատժում է իրեն անգամ չնչին արարքի համար. ասեղով ծակում է ուսը կամ էլ այլ պատիժ է հորինում։ Նա ակտիվորեն մասնակցում է քաղաքի հասարակական և հոգևոր կյանքին, որտեղ նա ապրում է վախենալով կշտամբանքից և բամբասանքներից։

Դժբախտ պատահարի հետևանքով Դորատին կորցնում է հիշողությունը, հեռանում է տնից և միանում ավազակների խմբի, որը զբաղվում էր մուրացկանությամբ և գողություններով։ Նա ամբողջովին մոռանում է իր նախկին կյանքն ու հավատը, բոլոր քրիստոնեական իդեալները, նրան անհանգստացնում է գոյատևման խնդիրը։ Ավազակախումբը Դորատիի հետ թափառում է բոլոր շրջաններով, մի վայրում երկար չմնալով։ Վերջապես երկար տառափանքներից և ապրումներից հետո նրա հարազատները գտնում են աղջկան, Դորատիի հիշողությունը աստիճանաբար վերականգնվում է։ Դորատին շարունակում է իր նախկին ճգնավորական կյանքը. այժմ այսպիսի ապրելակերպը նրա համար միայն սովորություն է, և չափազանց ուշ է ինչ-ր բան փոխել։

## Գրական վերլուծություն
Այս վեպում Օրուելը փորձում է ցույց տալ մարդու հավատի ճգնաժամը. որոշակի հանգամանքներում Աստծո նկատմամբ հավատի կորուստը անդարձ է, և հետ կարող է վերադառնալ միայն շինծու կերպարով, պիտանի՝ փոքր քաղաքում չտարբերվելու համար։

## Ծանոթագրություններ

*

## Արտաքին հղումներ
* George Orwell An Exhibition from the Collection of Daniel J. Leab

Կատեգորիա:Անգլերեն վեպեր
Կատեգորիա:Ջորջ Օրուելի վեպեր
Կատեգորիա:Բրիտանական վեպեր
Հուշահամալիր մշակույթի և հանգստի զբոսայգում (Շախտի)

**Հուշահամալիր մշակույթի և հանգստի զբոսայգում** (), հուշահամալիր Ռուսաստանի Ռոստովի մարզի Շախտի քաղաքի մշակույթի և հանգստի զբոսայգում։

## Պատմություն
Ռոստովի մարզի Շախտի քաղաքի մշակույթի և հանգստի զբոսայգու հուշահամալիրը կառուցվել է Հայրենական մեծ պատերազմի տարիներին քաղաքի ազատագրման ժամանակ զոհված զինվորների եղբայրական գերեզմանի վրա։

1942 թվականի հուլիսի 22-ից մինչև 1943 թվականի փետրվարի 12-ը Շախտի քաղաքը բռնազավթել է գերմանաֆաշիստական բանակը։ 1943 թվականի փետրվարին խորհրդային զորքերը քաղաքն ազատագրեցին ֆաշիստներից։ Քաղաքի ազատագրմանը մասնակցել են 1942 թվականի դեկտեմբերի 9-ին կազմավորվեց 5-րդ հարվածային բանակի (1942 թվականի դեկտեմբերից մինչև 1944 թվականի մայիս հրամանատարն էր գեներալ-գնդապետ Վյաչեսլավ Ցվետաևը) ստորաբաժանումները` 40-րդ գվարդիական, 258-րդ և 315-րդ հրաձգային դիվիզիաները։ Քաղաքի ազատագրման ժամանակ զոհվել են Խորհրդային բանակի բազմաթիվ զինվորներ։ Նրանք բոլորը զինվորական պատիվներով թաղվել են քաղաքի եղբայրական գերեզմանոցներում։

Ամենախոշոր գերեզմանոցներից մեկը մշակույթի և հանգստի քաղաքային զբոսայգու զանգվածային գերեզմանն է։ Այնտեղ թաղված են Շախտի քաղաքի 172 պաշտպանները, որոնք զոհվել են 1943 թվականի փետրվարին։ Զինվորների անունները փորագրված են հուշատախտակներին։

1955 թվականին եղբայրական գերեզմանոցի վրա կանգնեցվել է հուշարձան։ 1969 թվականին հուշահամալիրը վերակառուցվել է շախտեցի նկարիչներ Վ. Դ. Դիկիի և Վ. Ի. Կոնոսի նախագծով։ Հուշահամալիրի տարածքը բարեկարգված է, սալապատված գույնզգույն սալիկներով։

## Նկարագրություն
Հավերժական կրակի դիմաց տեղադրված է գրանիտե մեծաբեկոր, որի վրա զինվոր է պատկերված։ Աջ ձեռում զինվորը սեղմում է ինքնաձիգ, որը խորհրդանշում է Հայրենիքը պաշտպանելու պատրաստակամությունը։

Հուշարձանի մոտ տեղադրված է հիշատակի պատ, որի վրա գրված է. *«Հավերժ փառք հանուն Հայրենիքի մարտերում ընկած հերոսներին»*։ Համալիրի կենտրոնում վառվում է հավերժական կրակը։ Հաղթանակի մայիսյան օրերին համալիրի մոտ կայանում են քաղաքացիների հանրահավաքներ ու երթեր։

## Գրականություն
*Ершова Н.* Здесь память о воинах будет вечной: [мемориальный комплекс в городском парке] // Шахтинские известия. — 2007. — № 27 (10 февр.). — С. 2.

## Արտաքին հղումներ
* Мемориальный комплекс. Официальный сайт Департамента культуры г. Шахты
* Мемориальный комплекс в парке культуры и отдыха
* Мемориальный комплекс в парке культуры и отдыха

Կատեգորիա:1955 հիմնադրումներ
Կատեգորիա:Ռոստովի մարզի հուշարձաններ
Զագրեբի գեղարվեստի ակադեմիա

**Զագրեբի գեղարվեստի ակադեմիա** ( կամ **ALU**), Զագրեբում հիմնված արվեստի խորվաթական դպրոց։ Զագրեբի համալսարանի կազմում ընդգրկված արվեստի երեք ակադեմիաներից մեկն է Զագրեբի դրամական արվեստի ակադեմիայի (ADU) և Երաժշտության ակադեմիայի (MUZA) հետ մեկտեղ։

## Պատմություն
Ակադեմիան հիմնադրվել է 1907 թվականի հունիսին որպես *Արվեստի և արհեստների թագավորական քոլեջ* (): Ի սկզբանե ունեցել է երեք բաժին՝ քանդակագործության, նկարչության և արվեստի կրթության։ Ակադեմիայի առաջին դասախոսական կազմում ընդգրված են եղել Ռոբերտ Ֆրանգեշ-Միխանովիչը, Ռուդոլֆ Վալդեցը, Ռոբերտ Աուերը, Օտոն Իվեկովիչը, Բելա Չիկոշ-Սեսիան, Մենցի Կլեմենտ Ցրնչիչը և Բրանկո Շենովան։ Ակադեմիան տեղակայված է Զագրեբի Իլիցա 85 հասցեում։

1926 թվականից ակադեմիայում կարճատև ակտից գործունեություն է ծավալել ճարտարապետության բաժինը, որը ղեկավարել է Դրագո Իբլերը։ Գրաֆիկական արվեստի բաժինը ստեղծվել է 1956 թվականին, վերականգնման բաժինը՝ 1997 թվականին, անիմացիոն և նոր մեդիա բաժինը՝ 1998 թվականին։ Ակադեմիան ունի վեց բաժին, որտեղ ընդգրկված են 365 ուսանող։

## Կառուցվածք
2010 թվականից ակադեմիայի կազում գործում են 6 ստորաբաժանում՝
* Գեղանկարչության
* Գրաֆիկայի
* Քանդակագործության
* Արվեստի կրթության (մանկավարժական)
* Վերականգնման և պահպանման աշխատանքների
* Անիմացիայի և նոր մեդիայի

## Գրականություն
* Akademija likovnih umjetnosti u Zagrebu: 1907-1987 Akademija likovnih umjetnosti, 1987 - Всего страниц: 101.
## Արտաքին հղումներ
* Պաշտոնական կայք

Կատեգորիա:1907 հիմնադրված ուսումնական հաստատություններ
Կատեգորիա:Խորվաթիայի համալսարաններ
Կատեգորիա:Արվեստի դպրոցներ
Ամալիա Փանահովա

**Ամալիա Ալիշ ղիզի Փանահովա** (, ), ադրբեջանցի թատրոնի և կինոյի դերասանուհի, հեռուստատեսային ռեժիսոր, Ադրբեջանական ԽՍՀ պետական մրցանակի դափնեկիր (1972), պրոֆեսոր, Ադրբեջանական ԽՍՀ-ի (1985), Հայաստանի ԽՍՀ-ի ժողովրդական արտիստուհի (1985), 2000-2005 թվականներին Ադրբեջանի ազգային ժողովի անդամ, Բաքվի քաղաքային թատրոնի գեղարվեստական ղեկավար և տնօրենը։

## Կենսագրություն
Ամալիա Փանահովան ծնվել է 1945 թվականին Գանձակում։ 1965 թվականին ավարտել է Ադրբեջանի պետական թատերական ինստիտուտի (ներկա Ադրբեջանի պետական մշակույթի և արվեստի համալսարան) դրամատիկական կինոյի ֆակուլտետը։ 1964 թվականից մինչև իր կյանքի ավարտը նա ստեղծեց ավելի քան հինգ հարյուր կերպարներ թատրոնում և կինոյում։ Նրանց թվում են Թոմրիսը, Նաթավանը, Մեդեյան, Բուրլա Հատունը, Մեխսեթին, Լարիսան, Օֆելիան, Լինսան և այլն դերերը։

1968 և 1972 թվականներին նա պարգևատրվել է Ադրբեջանի Լենինի կոմսոմոլի մրցանակով և Ադրբեջանական ԽՍՀ պետական մրցանակի դափնեկրի կոչում։

Թատրոնի և կինոյի զարգացման գործում ունեցած մեծ ավանդի համար 1974 թվականին արժանացել է Ադրբեջանական ԽՍՀ-ի վաստակավոր արտիստի և 1985 թվականին Ադրբեջանական ԽՍՀ ժողովրդական արտիստի կոչման։ 1982 թվականին դարձել է տարվա դերասանուհի։

Ամալիա Փանահովան մահացել է 2018 թվականի նոյեմբերի 8-ին Բաքվում։

## Ծանոթագրություններ

Կատեգորիա:Ադրբեջանցի դերասանուհիներ
Կատեգորիա:ՀԽՍՀ ժողովրդական արտիստներ
Կատեգորիա:Թատրոնի դերասաններ
Կատեգորիա:Թատերական ռեժիսորներ այբբենական կարգով
Կատեգորիա:Ադրբեջանցի կինոռեժիսորներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Քաղցկեղից մահացածներ
Հարալդ Սլոթ-Մյոլլեր

**Հարալդ Սլոթ-Մյոլլեր** (, ), դանիացի նկարիչ, կերամիկայի վարպետ։

Կնոջ՝ նկարչուհի ‎Ագնես Սլոթ-Մյոլլերի հետ եղել է Den Frie Udstilling-ի («Ազատ ոճի ցուցահանդես») հիմնադիրներից։

## Կենսագրություն
Հարալդ Սլոթ-Մյոլլերը ծնվել է Կոպենհագենում, Կառլ Էմիլ Մյոլլերի և Աննա Մարիա (ծննդյան անունը՝ Մյոլլեր) ընտանիքում։ 1883 թվականին ավարտել է Դանիայի գեղարվեստի թագավորական ակադեմիայի նախապատրաստական դասընթացը, այնուհետև երեք տարի նկարչություն է ուսանել Պեդեր Սևերին Կրոյերի մոտ։

## Գործունեություն
Հարալդ Սլոթ-Մյոլլերն առաջին անգամ ցուցադրվել է 1886 թվականին Շարլոտտենբորգի գարնանային ցուցահանդեսում։ 1888 թվականին նրա վրձնած *Fattigfolk i Fattiglægens Venteværelse* (Աղքատները խեղճ բժշկի ընդունարանում) մեծածավալ վառ գույներով աշխատանքը մեծ ուշադրության է արժանացել։ Դիմանկարային և լանդշաֆտային աշխատանքներով ներկայացել է Շարլոտտենբորգի ցուցասրահում և Ազատ ոճի ցուցահանդեսում։ 1890-ական թվականների սկզբին Հարալդ Սլոթ-Մյոլլերնի մոտ ոճային փոփոխություն է տեղի ունեցել, որը նկատելի է քանդակագործ Անն Մարի Բրոյցենի դիմանկարում, որտեղ նրա շիկահեր մազերը ծածկված են ոսկով, ինչպես Սլոթ-Մյոլլերի լանդշաֆտներից մեկի հացահատիկները։ Այս կտավին հաջորդել են մի շարք նկարներ, որոնք նրա համար տեղ են հարթել որպես 1890-ականների հիմնական նկարիչներից մեկի՝ («Երեք կանայք»), *Foraaret* («Գարուն») և նրա նշանավոր խորհրդանշական աշխատանքը *Primavera* (1901): Սլոթ-Մյոլլերը նկարչության մեջ մնացել է որպես Հարավային Ջաթլենդի և Հարավային Չլեսվինգի հայտնիների դիմանկարիչ։ Նրա աշխատանքները հաճախ բնութագրվում են ծագմամբ։

1902-1906 թթ. Հարալդ Սլոթ-Մյոլլերն աշխատել է Aluminia հախճապակու գործարանում և Քրիստիան Խոակիմի հետ համատեղ իրականացրել է մի շարք նախագծեր, որոնց արդյունքում լայն ճանաչում է ձեռք բերել որպես դարաշրջանի առաջատար վարպետներից մեկը։ Չնայած նա շարունակել է նկարել, աշխատանքների մասին կարծիքներն աջակցող չեն եղել։

1919 թվականին արժանացել է Դանեբրոգ շքանշանի։ Եղել է Den Frie Udstilling (Ազատ ոճի ցուցահանդես) հիմնադիրներից։ Մահացել է Կոպենհագենում։ Թաղված է Հոլմեն գերեզմանատանը։

Սլոթ-Մյոլլերը պատկերված է կրկնակի դիմանկարով՝ *Ude eller Kammerater* (Ընկերներից, 1886), որտեղ կնոջ հետ պատկերել են միմյանց։ Գծանկար-ինքնադիմանկարներից է *Trækfuglene* (Թափառական թռչուններ, 1909)։ Մեկ այլ ինքնադիմանկար գտնվում է Ֆլորենցիայի Ուֆֆիցիում (1924)։

## Պատկերասրահ

Slot Moller Nude girls.jpg|Մերկ աղջիկներ 
Sommerdag (1888 - Harald Slott-Møller).jpg|'ամառային օր, 1888
Slot Moller On the beach.jpg|Ծովափին
Slot Moller Picnic.jpg|Խնջույք
Harald Slott-Møller-Primavera.jpg|Գարուն
Harald Slott-Moller Midsummer's Eve.jpg|Ամառային երեկո
Slott Moller Three woman.jpg|Երեք կանայք
Adam and Eve by Harald Slott-Moller - Statens Museum for Kunst - DSC08287.JPG|Ադամն ու Եվան
Slot Moller Nude.jpg|Մերկություն
Slott Moller Garda.jpg|Գարդա լճի մոտ
Slot Moller Morgenkaffen.jpg|Առավոտյան սուրճ
Trækfuglene.jpg|Թռչունների դիտում


## Ծանոթագրություններ

Կատեգորիա:Դանիացի նկարիչներ
Սոխ ակակա

**Սոխ ակակա**  (), սոխազգիների ընտանիքին պատկանող ծածկասերմ բույս։

## Նկարագրություն
Սոխուկավոր դեկորատիվ բույս է, որն ունի 6-12 սմ բարձրություն։ Ծաղկաբույլը կիսագնդաձև բազմածաղիկ է։ Ծաղկապատը աստղաձև կամ ձագարաձև զանգականման է։ Տերևները երկարավուն-էլիպսաձև են, վերևում՝ կտրուկ նեղացող կարճ վեղարաձև ծայրով։

## Տարածվածություն
Հայաստանում հանդիպում է միայն Մեղրու ֆլորիստական շրջանում և Ագարակի շրջակայքում։ Հայաստանից բացի հանդիպում է նաև Նախիջևանում, Թալիշում, Արևելյան Անատոլիայում և  Հյուսիսարևմտյան և Հյուսիսային Իրանում։

Բնության մեջ բույսի զբաղեցրած արեալը ընդգրկում է Հարավային Կովկասը, Իրաքի հյուսիսային շրջանները և Թուրքիայի արևելյան շրջանները։

## Էկոլոգիա
Բույսն աճում է ստորին լեռնային գոտում՝ ծովի մակարդակից 600-900 մ բարձրությունների վրա, ժայռոտ տեղերում, քարաթափվածքների վրա։ Ծաղկում է ապրիլ-մայիս ամիսներին, պտղաբերում՝ մայիսին։

## Պահպանություն
Կրիտիկական վիճակում գտնվող տեսակ է։ Տարածման և բնակության շրջանների մակերեսը 10 կմ²-ից պակաս է։ Աճելավայրերի կորստի հետ կապված տեսակին սպառնում է անհետացման վտանգ։ CITES-ի և Բեռնի կոնվենցիաների հավելվածներում ընդգրկված չէ։

Պահպանության միջոցառումներ չեն իրականացվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Տելիպտերազգիներ
Կատեգորիա:Ծածկասերմեր
Կատեգորիա:ՀՀ Կարմիր գրքում գրանցված բույսեր
Գորտուկը փնտրում է հորը

**«Գորտուկը փնտրում է հորը»** (), Ռոման Կաչանովի խորհրդային անիմացիոն ֆիլմը, որը թողարկվել է 1964 թվականին։ 1960-ական թվականներին «Սոյուզմուլտֆիլմ» տիկնիկների միավորված ընկերության ստեղծած ամենավառ աշխատանքներից մեկն է։
 

## Սյուժե
Փոքրիկ գորտուկը փնտրում է հորը, բայց չի կարողանում գտնել նրան, որը կարող էր պաշտպանել իրեն և խաղալ իր հետ։ Նա շրջանցում է տարբեր գազանների, որոնք իրենից մեծ էին։ Եվ բոլորը նրան հալածում էին։ Բայց հանկարծ նա խոտերի մեջ տեսնում է մի փոքրիկ մորեխի, որը լաց էր լինում. նա ևս հայր չուներ։ Եվ այդ ժամանակ գորտը ասում է․ «Լաց մի՛ եղիր։ Ես կլինեմ քո հայրը»։

## Հնչյունավորում

## Ծանոթագրություններ

## Արտաքին հղումներ
* О мультфильме на Аниматор.ру

Կատեգորիա:1960-ականների ռուսերեն ֆիլմեր
Կատեգորիա:1964 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռուսական ֆիլմեր
Կատեգորիա:Ռուսերեն մուլտֆիլմեր
Կատեգորիա:1960-ականների խորհրդային ֆիլմեր
Կատեգորիա:1964 ֆիլմեր
Կատեգորիա:Ռոման Կաչանովի մուլտֆիլմեր
Լուսնի հակառակ կողմը (մուլտֆիլմ)

**«Լուսնի հակառակ կողմը»** (), ռեժիսոր Ալեքսանդր Տատարսկու մուլտիպլիկացիոն ֆիլմը, որը նկարահանվել է 1984 թվականին։

## Սյուժե
Մուլտֆիլմում կատակային ոճով պատմվում է կովկասյան ավանդական հյուրընկալության մասին։

Ֆիլմի հերոսը էկրանի դատարկ տարածության մեջ տանում է մի սնդուկ։ Որոշելով հանգստանալ՝ նա սկզբից սնդուկից հանում է գինով լի սափոր, ապա ընկերոջը, կնոջը, ապա խնջույքի մնացած մասնակիցներին և ամբողջ աշխարհը։ Երբ կռվարար կինը նրա դեմ է տրամադրում բոլորին, վիրավորված հերոսը բոլորին հետ է լցնում սնդուկի մեջ և գնում, որ հետո ամեն ինչ սկսի նորից։

## Հեղինակներ

## Մրցանակներ
«Լուսնի հակառակ կողմը» մուլտֆիլմն ստացել է շատ փառատոնային մրցանակներ.
* Զագրեբի 1984 թվականի «Ոսկե ծաղրածու» VI կինոփառատոնի մրցանակ,
* Լոնդոնի 1984 թվականի կինոփառատոնի պատոգիր և այլն։

## Տեսանյութ հրապարակումներ
* Մինչև 1990-ական թվականների կեսերը *Studio PRO Video*-ը այս մուլտֆիլմը VHS-ով թողարկել է Ա. Տատարսկու լավագույն խորհրդային մուլտֆիլմերի հավաքածուի կազմում։
* 2000 թվականին «Մասթեր Թեյփ» և «Союз Видео» ընկերությունները «Гостелерадиофонда»-ի օգնությամբ ներկայացրել են «Մանկական կինոթատրոն։ Հետաքննությունը վարում են բոքոնիկները» մուլտֆիլմերի ամբողջական շարքի VHS, ինչպես նաև PAL համակարգով արտոնագրված պատճենները, որտեղ ներառված էին նաև Ա. Տատարսկու մուլտֆիլմերը։
*2002 թվականից այն թողարկվել է Ալեքսանդր Տատարսկու NTSC համակարգում առաջին անգամ Stereo 2.0 ձայնով «Թափվեց անցած տարվա ձյունը» մուլտֆիլմերի հավաքածուում։ Նաև թողարկվել է DVD-ով մուլտֆիլմերի «Հետաքննությունը վարում են բոքոնիկները» հավաքածուում PAL համակարգով։

## Փաստեր
Գ. Բորոդինը գրել է. «Որոշ պատրաստի ֆիլմեր խոչընդոտներ հաղթահարելով «տարածվել են» պատահականության շնորհիվ։ Դրա մի օրինակ է Ա. Մ. Տատարսկու «Լուսնի մյուս կողմը» պատմությունը, որը պատահականորեն առաջ է սլացել, որովհետև այդ նույն Խեսինի մոտ (ստուդիայի տնօրենը) Վրաստանից եկել էր ընկերը՝ վրացական կինոստուդիայի տնօրեն Ռեժո Չխեիձեն, որն իմ սիրելի «Զինվորի հայրը» ֆիլմի հեղինակն է։ Եվ Խեսինը, ընդունելով ֆիլմը, կանչել է նրան, քանի որ ֆիլմը, այսպես ասած, «վրացական շեշտադրությամբ» է։ Չխեիձեին մուլտֆիլմը դուր է եկել, և դա միակ դեպքն էր, երբ Խեսինն ասել է. «Եկեք գործենք, ես կստորագրեմ ամեն ինչ»։

## Ծանոթագրություններ

Կատեգորիա:1984 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Կատեգորիա:Խորհրդային մուլտֆիլմեր
Էդուարդ Դևիդ

**Էդուարդ Դևիդ** (, ), Գերմանիայի Սոցիալ-դեմոկրատական կուսակցության գործիչ, ռևիզիոնիստ, արտաքին գործերի նախարարության  պետական-քարտուղար, հետագայում՝ Վայմարյան հանրապետության ներքին գործերի նախարար։

## Կենսագրություն
մինի|ձախից|Է․ Դևիդ, 1919
Մինչև 1894 թվականը դասավանդում էր ճեմարանում։ 1893 թվականից Սոցիալ-դեմոկրատական կուսակցության անդամ էր։ Նա առաջիններից մեկն էր, ով անթաքույց վերաքննությամբ հանդես եկավ մարքսիզմի ագրարային հարցի դեմ, մերժեց կապիտալիզմի տնտեսական օրենքների գործունեությունը հողագործության բնագավառում։ 1907 թվականի 2-րդ Ինտերնացիոնալի Շտուտգարտի կոնգրեսում (վեհաժողովում) պաշտպանել է կայսրության գաղութային քաղաքականության բանաձևը։ Վ.Ի. Լենինը քննադատության է ենթարկել նրա հայացքները։

1903 - 1918 և 1920 - 1930 թվականներին Ռայխստագում պատգամավոր էր, պառլամենտում սոցիալ - դեմոկրատական կուսակցության ֆրակցիայի ղեկավարներից մեկն էր։ 1918 թվականին դարձել էր Մաքս Բադենսկի կայսերական կառավարության արտաքին գործերի նախարարության կրտսեր պետական քարտուղար։ 1919 թվականին Վայմարյան Ազգային ժողովի առաջին նախագահն էր, 1919 թվականի փետրվարից մինչև 1920 թվականի հունիս ներքին գործերի նախարար էր։ 1922 - 1927 թվականներին Հեսսենում կենտրոնական կառավարության ներկայացուցիչն էր։

## Հրապարակումներ
Իր  «Սոցիալիզմը և գյուղատնտեսությունը» (1903, ռուսերեն թարգմանությունը 1903 և 1906 թվականներին) գլխավոր աշխատության մեջ փորձել էր հերքել Կարլ Մարքսի տեսությունը գյուղատնտեսությունում արտադրության համակենտրոնացման վերաբերյալ, ապացուցել մանր գյուղացիական տնտեսության «կայունությունը» և նրա «գերազանցումը» խոշոր գյուղացիական տնտեսության նկատմամբ, պաշտպանել էր այսպես կոչված հողի բերրիության նվազման մասին օրենքը։

* *Դևիդ Է..* Պետական իշխանության նվաճումը․ Սանկտ Պետ․, 1906։

## Գրականություն
* *[[Լենին Վ․ Ի․]]* Երկերի ամբողջական ժողովածու, 5-րդ հրատ․, (տես․ տեղեկատու հատոր, մաս 2, էջ 432).

## Արտաքին հղումներ
* Կենսագրություն 

Կատեգորիա:Գերմանիայի սոցիալ-դեմոկրատական կուսակցության անդամներ
Կատեգորիա:Գերմանիայի քաղաքական գործիչներ
Կատեգորիա:Գերմանիայի նախարարներ
Ձնծաղիկ Լագոդեխիի

**Ձնծաղիկ Լագոդեխիի** (), շքանարգիզազգիների ընտանիքին պատկանող ծածկասերմ բույս։

## Նկարագրություն
Բազմամյա բույս է, որն ունի ոչ մեծ ձվաձև սոխուկ։ Տերևները նեղ-գծային են, վերևում՝ տափակ, յուղալի փայլով, վաղ գարնանը զարգացող։ Ծաղկակիրը ծաղկման ժամանակ տերևներից երկար է լինում։ Ծաղիկները մանր են, մաքուր սպիտակ, 20–25 մմ երկարության։ Ծաղկապատի ներքին մասերի պուտերը փոքրիշատե նեղ-նալաձև են։

## Տարածվածություն
Հանդիպում է միայն Իջևանի ֆլորիստիկական շրջանում (Իջևանի և Բերդի շրջակայքում)։ Ընդհանուր արեալը ընդգրկում է Հարավարևմտյան և Հարավային Անդրկովկասը։

## Էկոլոգիա
Աճում է ստորին և միջին լեռնային գոտիներում՝ ծովի մակարդակից 800–1500 մ բարձրությունների վրա, կաղնու-բոխու և հաճարենու-բոխու անտառներում, անտառի եզրերին, բացատներում, թփերի մացառուտներում։ Ծաղկում է մարտ ամսին, պտղաբերում՝ ապրիլին։

## Պահպանություն
Վտանգված տեսակ է։ Անդրկովկասի էնդեմիկ է։ Տարածման և բնակության շրջանների մակերեսը 500 կմ²-ից պակաս է։ Բույսին սպառնացող հիմնական վտանգը ծաղիկների հավաքն է որպես գեղազարդային բույս և աճելավայերի պայմանների խախտումը։ Հայաստանի Կարմիր գրքի առաջին հրատարակության մեջ ընդդգրկված չէր։ Ընդգրկված է CITES-ի կոնվենցիայի 2-րդ հավելվածում։ Բեռնի կոնվենցիայի հավելվածում ընդգրկված չէ։

Պահպանության միջոցառումներ չեն իրականացվում։

## Ծանոթագրություններ

Կատեգորիա:Վտանգված տեսակներ
Կատեգորիա:Ծածկասերմեր
Կատեգորիա:Շքանարգիզազգիներ
Կատեգորիա:ՀՀ Կարմիր գրքում գրանցված բույսեր
Լորենց Ֆրյոլիխ

**Լորենց Ֆրյոլիխ** (, ), դանիացի նկարիչ, պատկերազարդող, օֆորտի վարպետ։

## Կենսագրություն
Լորենց Ֆրյոլիխը ծնվել է Կոպենհագենի Գենտոֆտե կոմունայի Հելերոփ բնակավայրում։ Կոպենհագենում ուսանել է Քրիստոֆեր Վիլհելմ Էկերսբերգի մոտ, Դրեզդենում՝ Էդուարդ Բենդեմանի, Փարիզում՝ Տոմա Կուտուրի մոտ։ Հետագայում ապրել է Հռոմում և Փարիզում, որտեղ շարունակել է ցուցադրվել Փարիզյան սալոնում։ 1877 թվականին նշանակվել է Դանիայի գեղարվեստի թագավորական ակադեմիայի պրոֆեսոր։ Նրա նկարազարդումները, հատկապես մանկական գրքերը, ամենուր հայտնի են և ավելի կարևոր են, քան կտավները։ Լորենց Ֆրյոլիխի դուստրը՝ Էդմա Ֆրյոլիխը, եղել է նրա սիրած մոդելը, երբ երեխա էր։

Ստեղծել է մի շարք օֆորտային աշխատանքներ Ադամ Քրիստոֆեր Ֆաբրիցիուսի Դանիայի պատկերազարդ պատմություն պարբերականի համար, Ապուլեոսի «Կուպիդոնն ու Փսիքեն», «Աղոթք», Die Götter des Nordens և բազմաթիվ այլ աշխատանքներ։ Նկարազարդումներ է կատարել Ֆլենսբուրգի (Շլեզվիգ Հոլշտայն) բողոքարկման դատարանում և իր հայրենի երկրի որոշ շենքերում։

Դագմար Ալրիկը և նրա օգնականները 18 տարի անցկացրեցին Կոպենհագենի քաղաքապետարանում՝ պատկերազարդելու Հյուսիսային Եվրոպայի երկրների դիցաբանական մոտիվները Ֆրյոլիխի գծանկարների հիման վրա։

Կառլ Նիլսենը Ֆրյոլիխի 80-րդ տարեդարձի համար գրել է *Kantate til Lorenz Frølich-Festen* (CNW 103) ստեղծագործությունը, որը նշվել է Կոպենհագենի Koncertpalæet 1900 թվականի նոյեմբերի 30-ին։

## Կտավներ
* *King Harald Bluetooth* (1840)
* *Cupid and the Water-Sprite* (1845, Leipzig Museum)
* *Family of a Wood-God*

## Գրականություն
* Iben Overgaard (red.), Lorenz Frølich – Myte og Landskab, ISBN 978-87-87191-18-0.
* Lotte Thrane, Tusmørkemesteren. Ti kapitler om Lorenz Frølich og hans tid. ISBN 978-87-7695-001-9.

## Պատկերասրահ

Iðunn, Loki, Heimdallr and Bragi by Frølich.jpg
Thor's Journey to Geirrodsgard.jpg
Hca ill 0094.jpg
King Svafrlame Secures the Sword Tyrfing.jpg

### Պատկերազարդումներ

Lorenz Frølich - Le Docteur Ox, page 40.jpg
Lorenz Frølich - Le Docteur Ox, page 25.jpg
Dr. Ox's Experiment by Lorenz Frølich 18.jpg
Dr. Ox's Experiment by Lorenz Frølich 04.jpg
Dr. Ox's Experiment by Lorenz Frølich 02.jpg


## Ծանոթագրություններ

## Արտաքին հղումներ
*The Lord's Prayer, Illustrated in a series of Etchings, 1863.
*Illustrations for Nordens Guder (Nordic Gods) by Adam Oehlenschläger, 1885.
*Illustrations for Den Ældre Eddas Gudesange by Karl Gjellerup, 1895.
* 
*Eight stories illustrated by Lorenz Frølich in the Baldwin Library, University of Florida 

Կատեգորիա:Դանիացի նկարիչներ
Կատեգորիա:Դանիացի նկարազարդողներ
Կատեգորիա:Դանիացի լուսանկարիչներ
Կատեգորիա:Դանիացի արվեստագետներ
Բռնվեց նա, որ կծում էր

**«Բռնվեց նա, որ կծում էր»** (), 1983 թվականի նկարված մուլտիպլիկացիոն ֆիլմ, մանկական վառ կինոհեքիաթ՝ ստեղծված ռեժիսոր-մուլտիպլիկատոր Վյաչեսլավ Կոտյոնոչկինի կողմից։ 1981 թվականի «Նա բռնվեց» մուլտֆիլմի շարունակությունն է։

## Սյուժե
Կուղբը գնում է իր ընկերոջ՝ Գորշուկի մոտ և հայտնում, որ իրենց ընկեր Մկնիկի հետքով գնում է հայտնի ավազակ Աղվեսը, որը վատ համբավ էր վաստակել անտառում։ Ընկերները որոշում են օգնել ոչինչ չկասկածող Մկնիկին փրկվել։ Վերջինս այդ ժամանակ հանգիստ զբոսնում է անտառում՝ երգելով անհոգ երգեր։

Ընկերները փորձում են կանգնեցնել աղվեսին, բայց երկուսն էլ անհաջողություն են կրում. Կուղբին, որը փորձում է խելքի բերել անպատկառին՝ ասելով, թե լավ չէ փոքրիկներին նեղացնելը, աղվեսը նետում է մեղուների բույնը։ Իսկ Գորշուկին, որը փորձում էր մկնիկին զգուշացնել վտանգի մասին, աղվեսն սպառնում է բռունցքով։

Սակայն ընկերները չեն հանձնվում և աղվեսի հետ պայքարում մի քանի անգամ անհաջողություն կրելուց հետո այնուամենայնիվ հասնում են Մկնիկի մոտ այն պահին, երբ թեյ խմող նապաստակը հասցնում է Մկնիկին զգուշացնել վտանգի մասին։ Մկնիկը, իմանալով, որ իրեն հետևել են և ցանկացել ֆիզիկական ու բարոյական վնաս պատճառել, խիստ զայրանում է ու գոռալով՝ «Բռնվեց նա, որ կծում էր», հարձակվում է աղվեսի վրա ու ծեծում նրան։ Աղվեսը փորձում է դիմադրություն ցույց տալ, սակայն տեսնում է արջին ու ամոթահար փախչում անտառից։

Մկնիկն ու իր ընկերները, գոհ լինելով ընդհարման արդյունքից, երգում են եզրափակիչ հանդիսավոր երգը։

## Ստեղծողներ

## DVD
2009 թվականի հոկտեմբերի 27-ին մուլտֆիլմը թողարկվել է DVD-ով, որը նախապատրաստել է «Крупный план» ընկերությունը։ Սկավառակում ընդգրկվել են նաև այլ մուլտֆիլմեր՝ «Мишка-задира», «Անտառային պատմություն», «Վազիր, առվակ», «Ամենա, ամենա, ամենա, ամենա», «Անտառային ժամանակագրություն», «Նա բռնվեց», «Заячий хвостик»:

* Ձայն — Ռուսերեն Dolby Digital 1.0 Mono
* Տարածաշրջանային կոդ — 0 (All)
* Պատկեր — Standart 4:3 (1,33:1)
* Գույն — PAL
* Փաթեթավորում — Կոլեկցիոն հրատարակություն
* Տարածող — Крупный План

## Ծանոթագրություններ

## Գրականություն
* 
Բովանդակություն՝ «Կապիկները։ Շղթա երեխաներից» (), «Կապիկներն ու կողոպտիչները» (), «Նա բռնվեց» (), «Բռնվեց նա, որ կծում էր»։

## Արտաքին հղումներ
* «Բռնվեց նա, որ կծում էր» մուլտֆիլմը Аниматор.ру կայքում
* 

Կատեգորիա:1983 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Վյաչեսլավ Կոտյոնոչկինի մուլտֆիլմեր